ആശ്രിത നിയമനം : കാലതാമസത്തിനു കാരണം കോടതി വിധിയെന്ന് മുഖ്യമന്ത്രി തിരുവനന്തപുരം: കോടതി ഉത്തരവുകള് പ്രകാരമാണ് ഇപ്പോള് ആശ്രിത നിയമനം നടക്കുന്നതെന്ന് മുഖ്യമന്ത്രി പിണറായി വിജയന് നിയമസഭയില് തിരുവഞ്ചൂര് രാധാകൃഷ്ണന്റെ സബ്മിഷന് മറുപടി നല്കി. ഓരോ വര്ഷവും ഉണ്ടാകുന്ന ആകെ ഒഴിവുകളുടെ 5 ശതമാനം മാത്രമേ ആശ്രിത നിയമനത്തിനായി നീക്കിവയ്ക്കാവൂ എന്ന് 2018 ജൂണ് 29ലെ അഡ്മിനിസ്ട്രേറ്റീവ് ട്രൈബ്യൂണല് പുറപ്പെടുവിച്ച ഉത്തരവില് പറയുന്നു. ഹൈക്കോടതി ഡിവിഷന് ബെഞ്ചും ഈ ഉത്തരവ് ശരിവച്ചിട്ടുണ്ട്.അതിനാല്, പൊതു തസ്തികകളില് ആശ്രിതനിയമനത്തിന് കാലതാമസമുണ്ടാകുന്നു. ഇക്കാര്യം കണക്കിലെടുത്ത്, പൊതു തസ്തികകളിലേക്ക് അപേക്ഷ സമര്പ്പിച്ചവര്ക്ക് യോഗ്യതനുസരിച്ച് അര്ഹമായ മറ്റ് തസ്തികകളിലേക്ക് മാറ്റത്തിന് അനുവദിച്ചിട്ടുണ്ട്. ആശ്രിത നിയമനത്തിന്റെ ക്വാട്ട വര്ദ്ധിപ്പിക്കുന്നതില് പി.എസ്.സി റാങ്ക്ലിസ്റ്റില് ഉള്പ്പെട്ട ഉദ്യോഗാര്ത്ഥികള്ക്ക് എതിര്പ്പുണ്ട്.. ഇക്കാര്യങ്ങളെല്ലാം പരിഗണിച്ച് മാത്രമേ ഈ പ്രശ്നത്തെ കാണാനാകൂ.പൊതുഭരണ കംപാഷണേറ്റ് എംപ്ലോയ്മെന്റ് സെല് വകുപ്പ് അദാലത്തുകള് നടത്തി ഉദ്യോഗാര്ത്ഥികളുടെ സമ്മതപത്രം വാങ്ങി ഒഴിവുകള് ലഭ്യമായ മറ്റു വകുപ്പുകളില് നിയമനം നടത്താനുള്ള നടപടികള് സ്വീകരിച്ചുവരുന്നതായും മുഖ്യമന്ത്രി പറഞ്ഞു.